CELEX: 32016Y0604(01)
Language: lt
Date: 1458518400000
Title: Europos bankininkystės institucijos sprendimas dėl atskaitinės normos nustatymo pagal Direktyvos 2014/17/ES (Būsto paskolų direktyva) II priedą

4.6.2016   
            
            
               LT
            
            
               Europos Sąjungos oficialusis leidinys
            
            
               C 199/8
            
         Europos bankininkystės institucijos sprendimas dėl atskaitinės normos nustatymo pagal Direktyvos 2014/17/ES (Būsto paskolų direktyva) II priedą
   (2016/C 199/07)
   EUROPOS BANKININKYSTĖS INSTITUCIJOS STEBĖTOJŲ TARYBA
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (1) (toliau – Reglamentas ir EBI), visų pirma, į jo 8 straipsnio 1 dalies j punktą,
   atsižvelgdama į 2014 m. vasario 4 d. Europos Parlamento ir Tarybos direktyvą 2014/17/ES dėl vartojimo kredito sutarčių dėl gyvenamosios paskirties nekilnojamojo turto, kuria iš dalies keičiamos direktyvos 2008/48/EB ir 2013/36/ES bei Reglamentas (ES) Nr. 1093/2010 (2), visų pirma, į II priedo B dalies 4 skirsnio 2 dalį ir 6 skirsnio 4 dalį,
   kadangi:
   
               (1)
            
            
               pagal Direktyvos 2014/17/ES 14 straipsnio 2 dalį vartotojui pritaikyta ikisutartinė informacija kurią jam reikia pateikti iki tol, kol kredito sutartis arba pasiūlymas tampa įpareigojančiu, teikiama naudojant šios direktyvos II priede nurodytą Europos standartinį informacijos lapą (ESIL);
            
         
               (2)
            
            
               pagal Direktyvos 2014/17/ES II priedo B dalies 4 skirsnio 2 dalį ir 6 skirsnio 4 dalį, kai kredito palūkanų norma yra kintamoji, ESIL reikia pateikti bendros kredito kainos metinės normos paaiškinamąjį pavyzdį ir didžiausios dalinės įmokos sumos pavyzdį. Jeigu skolinimosi normai viršutinė riba nenustatyta ir kreditorius nenaudoja išorės indekso ar kito išorės rodiklio, taikomo apskaičiuojant kintamosios palūkanų normos kintamąją dalį, abiejuose šiuose paaiškinamuosiuose pavyzdžiuose apskaičiavimas atliekamas remiantis kompetentingos institucijos arba EBI nustatyta atskaitine norma (toliau – EBI atskaitinė norma);
            
         
               (3)
            
            
               EBI atskaitinė norma turėtų būti paprasta, reprezentatyvi, ją turėtų būti lengva naudoti. Tai, kad norma nustatoma pateikiant formulę, turėtų užtikrinti, kad norma laikui bėgant išliktų reprezentatyvi ir būtų galima deramai atsižvelgti į nacionalines aplinkybes. Siekiant užtikrinti, kad formulę naudoti būtų lengva ir paprasta, joje turėtų būti naudojami tik viešai prieinami duomenys;
            
         
               (4)
            
            
               pagal scenarijus, kai kintamajai kredito palūkanų normai apskaičiuoti naudojamas išorės indeksas ar kitas išorės rodiklis, laikotarpiai, turėtų atitikti Direktyvos 2014/17/ES II priede nustatytus laikotarpius. Todėl EBI atskaitinė norma turėtų būti apskaičiuojama remiantis pagrindine 20 metų laikotarpio iki to laiko, kai kreditorius pateikia vartotojui ESIL, norma;
            
         
               (5)
            
            
               kad norma būtų reprezentatyvi, formulėje reikėtų remtis pagrindine valstybei narei, kurioje ESIL pateikiamas vartotojui, aktualia norma. Pagrindinė norma turėtų būti Europos Centrinio Banko (toliau – ECB) pagrindinė refinansavimo norma, taikoma valstybėms narėms, kurių valiuta euro, ir nacionalinių centrinių bankų refinansavimo norma (arba lygiavertė nacionalinė centrinė norma), taikoma kitoms valstybėms narėms. Pagal šias normas bus apskaičiuota reprezentatyvi vietos kreditų, susijusių su nekilnojamuoju turtu, rinkos atskaitinė norma; išsamūs istoriniai šių normų duomenys turimi apie visas valstybes nares. Tačiau, kadangi ECB pagrindinės refinansavimo normos istoriniai duomenys turimi tik nuo 1999 m. sausio 1 d., nustatoma istorinio laikotarpio pradžios data turėtų būti ne ankstesnė negu 1999 m. sausio 1 d. Ši anksčiausia istorinio laikotarpio pradžios data turėtų būti taikoma visose valstybėse narėse teikiamiems ESIL, siekiant užtikrinti, kad visoje Europos Sąjungoje būtų naudojamas tas pats istorinis laikotarpis;
            
         
               (6)
            
            
               formulėje pripažįstama, kad kredito palūkanų norma iš dalies atspindės finansavimo sąnaudas, kadangi refinansavimo norma yra pakaitinis finansavimo sąnaudų rodiklis, formulėje EBI nustatyta atskaitinė norma mažinama atsižvelgiant į praėjusių 20 metų mažiausią pagrindinę normą);
            
         
               (7)
            
            
               kadangi formulė yra paaiškinamojo pavyzdžio dalis, pakanka, kad kreditoriai kasmet atnaujintų pagrindinę normą;
            
         
               (8)
            
            
               siekiant tai užtikrinti, kiekvienoje valstybėje narėje kreditoriai naudoja tą patį skirtumą tarp didžiausios ir mažiausios pagrindinės normos vertės, o EBI atskaitinė norma turėtų būti apskaičiuojama naudojant tą pačią orientacinę datą – tai turėtų būti kiekvienų metų pirma darbo diena;
            
         
               (9)
            
            
               siekiant užtikrinti, kad paaiškinamieji pavyzdžiai atspindėtų vietos aplinkybes, EBI atskaitinės normos nereikėtų naudoti, jeigu kompetentinga institucija yra nustačiusi atskaitinę normą, – tada šiame sprendime nustatyta atskaitinė norma neturėtų būti taikoma;
            
         
               (10)
            
            
               EBI surengė atvirą viešą konsultaciją dėl sprendimo dėl EBI atskaitinės normos projekto, išanalizavo galimas su juo susijusias sąnaudas ir naudą ir paprašė, kad Bankininkystės suinteresuotųjų subjektų grupė, įsteigta pagal Reglamento (ES) Nr. 1093/2010 37 straipsnį, pateiktų savo nuomonę,
            
         NUSPRENDĖ:
   1 straipsnis
   EBI pagal Direktyvos 2014/17/ES II priedo B dalies 4 skirsnio 2 dalį ir 6 skirsnio 4 dalį nustatyta atskaitinė norma (toliau – EBI atskaitinė norma) nurodyta priede.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Londone 2016 m. kovo 21 d.
      
         
            Priežiūros tarybos vardu
         
         
            Pirmininkė
         
         Andrea ENRIA
      
   
   
      (1)  OL L 331, 2010 12 15, p. 12.
   
      (2)  OL L 60, 2014 12 28, p. 34.
   
      PRIEDAS
      EBI atskaitinė norma pagal Būsto paskolų direktyvos (2014/17/ES) II priedą
      
                  1.
               
               
                  Šiame dokumente pateikiama EBI nustatyta Direktyvos 2014/17/ES (1) II priedo B dalies 4 skirsnio 2 dalyje ir 6 skirsnio 4 dalyje nurodyta atskaitinė norma (toliau – EBI atskaitinė norma).
               
            
                  2.
               
               
                  EBI atskaitinę normą turi naudoti kreditoriai, tose dalyse nurodytomis sąlygomis paaiškinamajame pavyzdyje apskaičiuodami bendros kredito kainos metinę normą (toliau – BKKMN) ir didžiausios dalinės įmokos sumos pavyzdį, kad šiuos pavyzdžius galėtų pateikti Direktyvos 2014/17/ES II priede nurodyto Europos standartinio informacijos lapo (ESIL) 4 ir 6 skirsniuose.
               
            
                  3.
               
               
                  EBI atskaitinė norma taikoma tik tada, jei valstybės narės kompetentinga institucija nėra nustačiusi atskaitinės normos.
               
            
                  4.
               
               
                  EBI atskaitinė norma apskaičiuojama pagal šią formulę:
                  
                     
                  
                     Kredito sutartims, pagal kurias ESIL teikiamas valstybėse narėse, kurių valiuta euro:
                  
                  
                     
                        HR
                     = 20 metų laikotarpio (arba ilgiausio laikotarpio, kurio duomenys turimi, jei jis trumpesnis) iki tos dienos, kai kreditorius turi apskaičiuoti 6 ir 7 dalyse nurodytą skirtumą (HR-LR), kurį reikia naudoti formulėje, didžiausia ECB pagrindinės refinansavimo normos vertė.
                  
                     
                        LR
                     = 20 metų laikotarpio (arba ilgiausio laikotarpio, kurio duomenys turimi, jei jis trumpesnis) iki tos dienos, kai kreditorius turi apskaičiuoti 6 ir 7 dalyse nurodytą skirtumą (HR-LR), kurį reikia naudoti formulėje, mažiausia ECB pagrindinės refinansavimo normos vertė.
                  
                     
                        BR
                     = ESIL pateikimo metu žinoma, ilgiausią laikotarpį kredito sutarčiai taikyta kredito palūkanų norma.
                  
                     Kredito sutartims, pagal kurias ESIL teikiamas kitose valstybėse narėse:
                  
                  
                     
                        HR
                     = 20 metų laikotarpio (arba ilgiausio laikotarpio, kurio duomenys turimi, jei jis trumpesnis) iki tos dienos, kai kreditorius turi apskaičiuoti 6 ir 7 dalyse nurodytą skirtumą (HR-LR), kurį reikia naudoti formulėje, didžiausia nacionalinio centrinio banko refinansavimo normos vertė.
                  
                     
                        LR
                     = 20 metų laikotarpio (arba ilgiausio laikotarpio, kurio duomenys turimi, jei jis trumpesnis) iki tos dienos, kai kreditorius turi apskaičiuoti 6 ir 7 dalyse nurodytą skirtumą (HR-LR), kurį reikia naudoti formulėje, mažiausia nacionalinio centrinio banko refinansavimo normos vertė.
                  
                     
                        BR
                     = ESIL pateikimo metu žinoma, ilgiausią laikotarpį kredito sutarčiai taikyta kredito palūkanų norma.
               
            
                  5.
               
               
                  20 metų laikotarpis iki ESIL pateikimo vartotojui, prasideda ne anksčiau kaip 1999 m. sausio 1 d.
               
            
                  6.
               
               
                  Skirtumas (HR-LR) apskaičiuojamas kartą per kalendorinius metus pirmą kalendorinių metų darbo dieną, išskyrus Būsto paskolų direktyvos įsigaliojimo metus, kuriais apskaičiavimas atliekamas 2016 m. kovo 21 d. Apskaičiavimas naudojamas ESIL, kurie vartotojams teikiami tais pačiais kalendoriniais metais.
               
            
                  7.
               
               
                  Kintamieji HR ir LR nustatomi pagal valstybėje narėje, kurioje kreditorius teikia ESIL vartotojui, taikomas pagrindines normas.
                  
                     HR ir LR – atitinkamos nacionalinių centrinių bankų refinansavimo normos arba lygiavertės normos
                  
               
            
                  8.
               
               
                  Apskaičiuojant EBI atskaitinę normą, kai ESIL teikiamas valstybėje narėje, kurios valiuta yra ne euro, nacionalinio centrinio banko refinansavimo normos arba lygiavertės nacionalinio centrinio banko normos yra:
                  
                              Valstybė narė
                           
                           
                              Atitinkamos nacionalinės centrinio banko normos pavadinimas 2016 m. vasario mėn. duomenimis
                           
                        
                              Bulgarija
                           
                           
                              Bulgarijos nacionalinio banko bazinė norma
                           
                        
                              Čekijos Respublika
                           
                           
                              Čekijos nacionalinio banko atpirkimo sandorių norma
                           
                        
                              Danija
                           
                           
                              Danijos Nationalbank interneto svetainėje skelbiama į kitą dieną perkeliamo sudėtinio valiutos sandorio norma (angl. tomorrow/next rate)
                           
                        
                              Kroatija
                           
                           
                              Kroatijos nacionalinio banko lombardo norma
                           
                        
                              Vengrija
                           
                           
                              Vengrijos centrinio banko bazinė norma
                           
                        
                              Lenkija
                           
                           
                              
                                 Narodowy Bank Polski orientacinė norma
                           
                        
                              Rumunija
                           
                           
                              
                                 Banca Naţională a României pinigų politikos norma
                           
                        
                              Švedija
                           
                           
                              
                                 Sveriges Riksbank orientacinė norma
                           
                        
                              Jungtinė Karalystė
                           
                           
                              Anglijos banko oficiali banko norma
                           
                        
            
         (1)  2014 m. vasario 4 d. Europos Parlamento ir Tarybos direktyva 2014/17/ES dėl vartojimo kredito sutarčių dėl gyvenamosios paskirties nekilnojamojo turto, kuria iš dalies keičiamos direktyvos 2008/48/EB ir 2013/36/ES bei Reglamentas (ES) Nr. 1093/2010 (OL L 60, 2014 2 28, p. 34).